CELEX: 32022R0076
Language: bg
Date: 2021-09-22 00:00:00
Title: Делегиран регламент (ЕС) 2022/76 на Комисията от 22 септември 2021 година за допълнение на Регламент (ЕС) 2019/2033 на Европейския парламент и на Съвета по отношение на регулаторните технически стандарти, с които се определя коригирането на коефициента на фактора К „дневен поток на трансакциите“ (K-DTF) (текст от значение за ЕИП)

20.1.2022   
               
               
                  BG
               
               
                  Официален вестник на Европейския съюз
               
               
                  L 13/1
               
            
         ДЕЛЕГИРАН РЕГЛАМЕНТ (ЕС) 2022/76 НА КОМИСИЯТА
         от 22 септември 2021 година
         за допълнение на Регламент (ЕС) 2019/2033 на Европейския парламент и на Съвета по отношение на регулаторните технически стандарти, с които се определя коригирането на коефициента на фактора К „дневен поток на трансакциите“ (K-DTF)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/2033 на Европейския парламент и на Съвета от 27 ноември 2019 г. относно пруденциалните изисквания за инвестиционните посредници и за изменение на регламенти (ЕС) № 1093/2010, (ЕС) № 575/2013, (ЕС) № 600/2014 и (ЕС) № 806/2014 (1), и по-специално член 15, параграф 5, трета алинея, четена във връзка с член 15, параграф 5, буква в) от него,
         като има предвид, че:
         
                     (1)
                  
                  
                     Основа за изчисляването на дневния поток на трансакциите („daily trading flow“ — DTF) е техният обем. Това означава, че обстоятелствата, които пораждат по-големи търгувани обеми, могат да накарат инвестиционните посредници, които търгуват за собствена сметка, в т.ч. маркет-мейкърите, да свият дейността си. Това може да породи риск от намаляване на ликвидността на пазара, което от своя страна да отслаби финансовата стабилност. Следователно при такива обстоятелства коефициентът K-DTF следва да бъде коригиран, без обаче това да се отрази неблагоприятно върху търгуването. Тези съображения не са валидни при обстоятелствата, които пораждат свиване на търгуваните обеми, т.е. коефициентът на K-DTF следва да се коригира само с оглед на търгуваните обеми при периоди на значителни ценови амплитуди.
                  
               
                     (2)
                  
                  
                     Ако изискванията на K-DTF при неблагоприятни пазарни условия са прекалено ограничаващи и отслабват финансовата стабилност, посоченият в член 15, параграф 2 от Регламент (ЕС) 2019/2033 коефициент следва, с цел да не възпрепятства търгуването, да се коригира, така че да бъде по-малък от предвидения в таблица 1 от същия член.
                  
               
                     (3)
                  
                  
                     В член 15, параграф 5, буква в) от Регламент (ЕС) 2019/2033 се отнася за неблагоприятните пазарни условия, посочени в Делегиран регламент (ЕС) 2017/578 на Комисията (2), поради което началото и краят на периодите на неблагоприятни пазарни условия следва да бъдат съобразени с член 6, параграф 2 от Делегиран регламент (ЕС) 2017/578, в който се урежда установяването на неблагоприятни пазарни условия от дадено място на търговия.
                  
               
                     (4)
                  
                  
                     По отношение на коригирания K-DTF неблагоприятните пазарни условия следва да обхващат случаите, в които неговото изчисляване се влияе значително от краткосрочните промени в търгуваните обеми и цени. Тъй като продължителността на неблагоприятните пазарни условия е неопределена — тя би могла например да трае само няколко минути, коригираният коефициент следва да отразява стойността на дневния поток на трансакциите, който се реализира в периоди с различна дължина.
                  
               
                     (5)
                  
                  
                     Настоящият регламент е изготвен въз основа на проектите на регулаторни технически стандарти, представени на Комисията от Европейския банков орган след консултация с Европейския орган за ценни книжа и пазари.
                  
               
                     (6)
                  
                  
                     Европейският банков орган проведе открити обществени консултации по проектите на регулаторни технически стандарти, въз основа на които е изготвен настоящият регламент, като анализира потенциалните разходи и ползи и поиска становището на създадената с член 37 от Регламент (ЕС) № 1093/2010 на Европейския парламент и на Съвета Група на участниците от банковия сектор (3),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Коригиране на коефициента на K-DTF
            
               1.   Когато, както е посочено в член 15, параграф 5, буква в) от Регламент (ЕС) 2019/2033, при неблагоприятни пазарни условия, както са посочени в Делегиран регламент (ЕС) 2017/578, изискванията за K-DTF изглеждат прекалено ограничаващи и отслабват финансовата стабилност, посоченият в таблица 1 на член 15, параграф 2 от Регламент (ЕС) 2019/2033 коефициент на K-DTF се коригира по следната формула:
               
                           а)
                        
                        
                           за коефициента на K-DTF при трансакциите с парични разплащания:
                           Cadj = C * (DTFexcl/DTFincl)
                           където:
                           
                                       Cadj
                                    
                                    
                                       =
                                    
                                    
                                       коригираният коефициент
                                    
                                 
                                       C
                                    
                                    
                                       =
                                    
                                    
                                       коефициентът в таблица 1 на член 15, параграф 2 от Регламент (ЕС) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       дневният поток на трансакциите с парични разплащания, определен в съответствие с член 33 от Регламент (ЕС) 2019/2033, с изключение на стойността на трансакциите с парични разплащания, изпълнени при неблагоприятни пазарни условия, както последните са посочени в член 2; както и
                                    
                                 
                                       DTFincl
                                    
                                    
                                       =
                                    
                                    
                                       дневният поток на трансакциите с парични разплащания, определен в съответствие с член 33 от Регламент (ЕС) 2019/2033, включително стойността на трансакциите с парични разплащания, изпълнени при неблагоприятни пазарни условия, както последните са посочени в член 2.
                                    
                                 
                     
                           б)
                        
                        
                           за коефициента на K-DTF при трансакциите с деривати:
                           Cadj = C * (DTFexcl/DTFincl)
                           където:
                           
                                       Cadj
                                    
                                    
                                       =
                                    
                                    
                                       коригираният коефициент
                                    
                                 
                                       C
                                    
                                    
                                       =
                                    
                                    
                                       коефициентът в таблица 1 на член 15, параграф 2 от Регламент (ЕС) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       дневният поток на трансакциите с деривати, определен в съответствие с член 33 от Регламент (ЕС) 2019/2033, с изключение на стойността на трансакциите с деривати, изпълнени при неблагоприятни пазарни условия, както последните са посочени в член 2; както и
                                    
                                 
                                       DTFincl
                                    
                                    
                                       =
                                    
                                    
                                       дневният поток на трансакциите с деривати, определен в съответствие с член 33 от Регламент (ЕС) 2019/2033, включително стойността на трансакциите с деривати, изпълнени при неблагоприятни пазарни условия, както последните са посочени в член 2.
                                    
                                 
                     При изчисляването на DTFexcl се взима само стойността на дневния поток на трансакциите с финансови инструменти или базови инструменти на финансови инструменти, търгувани в даден сегмент на търгуване на даденото място на търговия по време на събитие, за което това място на търговия е преценило, че поражда неблагоприятни пазарни условия.
            
         
         
            Член 2
            Период на неблагоприятни пазарни условия
            За целите на член 1 неблагоприятни пазарни условия е ситуацията, при която са налице параметрите, посочени в член 6, параграф 2 от Делегиран регламент (ЕС) 2017/578, и която води до увеличаване на търгуваните обеми.
            Началото и краят на неблагоприятните пазарни условия се установяват от мястото на търговия в съответствие с член 6, параграф 2 от Делегиран регламент (ЕС) 2017/578.
         
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 септември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 314, 5.12.2019 г., стр. 1.
         
            (2)  Делегиран регламент (ЕС) 2017/578 на Комисията от 13 юни 2016 г. за допълване на Директива 2014/65/ЕС на Европейския парламент и на Съвета относно пазарите на финансови инструменти във връзка с регулаторните технически стандарти, с които се уточняват изискванията за споразуменията и схемите за поддържане на пазара ((ОВ L 87, 31.3.2017 г., стр. 183).
         
            (3)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).